Oikeusministeriö				LAUSUNTO
Lainvalmisteluosasto
PL 25					30.11.2006
00023 VALTIONEUVOSTO

VAKUUTUSSOPIMUSLAIN UUDISTAMINEN (TYÖRYHMÄMIETINTÖ 2006:16)

Lausuntopyyntö OM7/41/2005

	                	
Oikeusministeriö on pyytänyt Kuluttajien vakuutustoimiston lausuntoa vakuutussopimuslain uudistamista koskevasta työryhmämietinnöstä.  Lausuntonaan Kuluttajien vakuutustoimisto esittää seuraavan.

Yleisesti toimisto toteaa, että työryhmämietintö on hyvä.  Se on  luonnollisestikin joiltakin osilta kompromissi, kun eri intressitahojen näkemyksiä on sovitettu yhteen. Eri näkemysten yhteensovittaminen on onnistunut mallikkaasti. Linjan etsimistä on kuitenkin havaittavissa vastuun alkamista koskevassa ehdotuksen 11 pykälässä, koska pykälän sanamuotoa on nykyiseen muotoiluun nähden tiukennettu samalla kun perusteluja on väljennetty. 

Kuluttajien vakuutustoimisto haluaa kiinnittää oikeusministeriön huomiota ehdotuksen  henkilövakuutuksen ehtojen muuttamista koskevan 20 a) pykälän osalta siihen, että vakuutusyhtiölain uudistaminen on vireillä sosiaali- ja terveysministeriössä eikä tätä lausuntoa kirjoitettaessa ole vielä käytettävissä uutta vakuutusyhtiölakiehdotusta.  Toimisto toivoo, että oikeusministeriö seuraa ko. lainsäädäntöhankkeen etenemistä ja tarpeen vaatiessa tarkastelee jatkovalmistelussa ehdotuksen 20 a) pykälää tältä kannalta.  

Muilta osin toimistolla ei ole ehdotuksen suhteen huomautettavaa.

Kunnioittavasti

Kuluttajien vakuutustoimisto

Irene Luukkonen	 	Marja Saario
johtaja			apulaisjohtaja